una: ang magkaroon tayo ng isang presidente at isang pangalawang presidente sa halip ng gubernador heneral at bise gubernador heneral na siyang pinakakinatawan dito sa sangkapuluan ng estados unidos. ikalawa: ang magkaroon ng bansag na republica ang ating pamahalaan, at ikatlo: ang mahalinhan ang watawat amerikano ng watawat pilipino. bakit sinabi ninyo na ang nasusunod sa pamamahala sa ating bayan ang kalooban ng bayan lamang? sapagka'ang gumagawa ng mga batas at mga kautusang sinusunod natin na ipinatutupad sa atin ng mga tagapagpatupad: gaya ng gubernador heneral, alkalde sa siyudad ng maynila, ng mga gubernador sa lalawigan at ng mga presidente munisipal sa mga bayan bayan, ay mga gawa ng mga senador, diputado at mga konsehal na ating inihalal na ating pinagkatiwalaan ng ating tiwala upang lumagda ng mga kautusan at batas na ikabubuti nating lahat na mamamayang pilipino at ng pamahalaan natin.